Internacionalni aerodrom Dallas/Fort Worth
<s>Internacionalni aerodrom Dallas/Fort Worth (engleski: Dallas Fort Worth International Airport) (IATA: DFW, ICAO: KDFW) poznat i po svom akronimu DFW je aerodrom koji se nalazi između američkih gradova Dallas i Fort Worth u Texasu.</s>

<s>DFW je udaljen od centra Dallasa oko 24 km sjeverozapadno, a od Fort Wortha 29 km sjeveroistočno.</s>

<s>Karakteristike i historija
Prostire se na površini od 69,6 km², ima čak 5 terminala (po tome je 2 na svijetu) sa 168 izlaza i 7 pista.</s>

<s>Aerodrom je pravi mali grad sa hotelima, poštom, dućanima i restoranima, i vlastitom željeznicom koja razvozi putnike do terminala, hotela i parkirališta.</s>

<s>Još sredinom 1920-ih, Dallas je predložio susjednom Fort Worthu da zajednički izgrade aerodrom, ali se Fort Worth odlučio izgraditi vlastiti aerodrom Meacham, pa je i Dallas proširio svoj postojeći aerodrom Love Field.</s>

<s>Ideja je ponovno aktualizirana 1940. kad je odabran Arlington kao idealna lokacija između Dallasa (istok) i Fort Worth (zapad), ali se gradnja zbog brojnih nesuglasica otegla do 1970-ih., nakon što je odabran Irving kao nova lokacija.</s><s>U vrijeme kad je izrađen bio najveći i najskuplji aerodrom na svijetu.</s>

<s>Regionalni (kasnije internacionalni) aerodrom Dallas - Fort Worth otvoren je u septembru 1973. a počeo je sa radom 13. januara 1974. u to vrijeme imao je samo 9 operativnih linija.</s><s>Danas DFW ima 193 tuzemnih i 67 internacionalnih linija i poslužuje 73 miliona putnika godišnje, pored toga čak 22 Kargo Avio-kompanije koriste se aerodromom.</s><s>Po tim parametrima je šesti najprometniji aerodrom u svijetu.</s>

<s>Izvori</s>

<s>Vanjske veze</s>

<s>Welcome to DFW International Airport</s>

<s>Internacionalni aerodrom Dallas/Fort Worth</s>

